Flwyddyn ar ôl cyhoeddi canllawiau Cwricwlwm i Gymru ym mis Ionawr 2020, rwy’n cydnabod ein bod ni yn symud ymlaen mewn cyd-destun gwahanol. Wrth i ysgolion a dysgwyr geisio adfer a dychwelyd i ddysgu llawn, gan ddatblygu eu hyder a'u sgiliau ar hyd y ffordd, gwyddom fod rhai o'r dysgwyr a’r ysgolion mwyaf agored i niwed wedi cael eu heffeithio'n anghymesur. Wrth i ni symud ymlaen at weithredu Cynllun Gweithredu'r Cwricwlwm, byddwn yn darparu'r cymorth angenrheidiol i bob ysgol allu ymgysylltu a symud ymlaen i ddiwygio'r cwricwlwm mewn ffordd deg. Mae’n bwysig i ni weithio gydag ysgolion ar gyflymder sy'n briodol iddyn nhw, yng nghyd-destun eu hadferiad nhw a’u dysgwyr. Dyna pam y mae Cynllun Gweithredu'r Cwricwlwm yn gosod amserlenni hyblyg ar gyfer y camau tuag at 2022 – mae’n rhaid i ni wrando a gweithio mewn partneriaeth â'n hysgolion a rhaid i’r ysgolion ddilyn y llwybr i 2022 sy'n iawn iddyn nhw.
A year after the publication of the Curriculum for Wales guidance in January 2020, I recognise that we are moving forward in a different context.